02002913004960004 



ΕΦΗΜΕΡΕ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 291 


30 Απριλίου 1996 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 33407 

Ρύθμιση θεμάτων αυταπασχόλησης, επανακατάρτισης 
και ειδικής επιδότησης ανεργίας μισθωτών απολυο- 
μένων από Επιχειρήσεις της Περιοχής Φιλιατών Θε¬ 
σπρωτίας, στις οποίες ο εργοδότης μέσα στον ίδιο 
μήνα έχει προβεί σε καταγγελία της σύμβασης ερ¬ 
γασίας περισσοτέρων των δέκα μισθωτών ή έχει δια¬ 
κοπεί η λειτουργία επιχείρησης, ή εκμετάλλευσης 
που απασχολούσε κατά τη διακοπή της λειτουργίας 
της τουλάχιστον δέκα μισθωτούς 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη 

1. Τις διατάξεις των Ν.Δ. 2961 /54 -Περί συστάσεως 
Οργανισμού Απασχολήσεως και Ασφαλίσεως Ανερ¬ 
γίας» όπως τροποποιήθηκε αργότερα. 

2. Τις διατάξεις του Ν.Δ. 212/69 -Περί Οργανώσεως 
και Διοικήσεως του Οργανισμού Απασχολήσεως Εργα¬ 
τικού Δυναμικού». 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

4. Τις διατάξεις του άρθρου εβδόμου του Ν. 2372/ 
28.2.96 «Σύσταση, Φορέων για την επιτάχυνση της 
αναπτυξιακής διαδικασίας και άλλες διατάξεις». 

5 Τις διατάξεις του άρθρου 3 του Ν. 1262/82 «Για 
την παροχή κινήτρων ενίσχυσης της Οικονομικής και 
Περιφερειακής Ανάπτυξης της χώρας και τροποποίηση 
συναφών διατάξεων». 

6. Τις διατάξεις του άρθρου 3 του Ν. 1892/90 «Για τον 
εκσυγχρονισμό και την ανάπτυξη και άλλες διατάξεις». 

7 Το Π.Δ. 372/95 «Μεταφορά της Γ.Γ.Κ.Α. απότο 
Υπ. Υγείας Πρόνοιας και Κοινωνικών Ασφαλίσεων στο 
Υπουργείο Εργασίας», αποφασίζουμε: 

I. Για το ειδικό μέτρο της χορήγησης επιδόματος τα¬ 
κτικής ανεργίας στους απολυομένους στην περιοχή Φι- 
λιατών Θεσπρωτίας από επιχειρήσεις που έχουν κα¬ 
ταγγείλει τη σύμβαση εργασίας περισσοτέρων των 


δέκα μισθωτών ή διακόπηκε η λειτουργία της επιχείρη¬ 
σης ή εκμετάλλευσης που απασχολούσαν περισσότε¬ 
ρους από δέκα μισθωτούς παρέχεται η δυνατότητα: 

1. Της επιμήκυνσης του χρόνου επιδότησης της τα¬ 
κτικής ανεργίας για χρονικό διάστημα μέχρι τριών (3) 
ετών σε άτομα που: 

α) Έχουν ηλικία άνω των 55 ετών, 
β) Είναι πολύτεκνοι. Ως πολύτεκνοι θεωρούνται όσοι 
έχουν τέσσερα και άνω προστατευόμενα τέκνα. 

γ) Ευρίσκονται πλησίον του χρόνου συμπλήρωσης 
των προϋποθέσεων απονομής πλήρους σύνταξης. 

Στην περίπτωση γ' ανήκουν τα άτομα που υπολείπε¬ 
ται, για την θεμελίωση του δικαιώματος απονομής πλή¬ 
ρους σύνταξης αριθμός ημερομισθίων όχι άνω των 600 
και προκειμένου για την ηλικία διάστημα λιγότερο από 
δύο χρόνια. 

2. Το ημερήσιο επίδομα ανεργίας προσαυξάνεται 
κατά ποσοστό 60% σε σχέση με αυτό των κοινών ανέρ¬ 
γων, με επιπλέον προσσύξηση 10% για κάθε προστα- 
τευόμενο μέλος. 

3. Για τα λοιπά ζητήματα ισχύουν οι διατάξεις για την 
επιδότηση των κοινών ανέργων. 

4. Για το χρονικό διάστημα της επιδότησης ο 
Ο.Α,Ε.Δ. υποχρεούται να συνεχίσει την ασφάλιση των 
επιδοτούμενων ανέργων στους οικείους Ασφαλιστι¬ 
κούς Φορείς κύριας και επικουρικής ασφάλισης για 
όλους τους κλάδους στους οποίους ασφαλίζονταν ως 
εργαζόμενοι. 

5. Για τον υπολογισμό των εισφορών θα ληφθεί 
υπόψη ο μέσος όρος αποδοχών που καταβλήθηκαν το 
1995 και όχι άνω του ποσού των 200.000 δρχ. 

6. Για τους τυχόν επιδοτούμενους για το έτος 1997 
και ύστερα το ανώτατο ποσόν επί του οποίου υπολογί¬ 
ζονται οι ασφαλιστικές εισφορές προσαυξάνεται κατά 
ποσοστό 10% ανά έτος. 

7. Στις παραπάνω ρυθμίσεις υπάγονται και οι επιδο¬ 
τούμενοι από 1.1.1995 άνεργοι, εφόσον πληρούν τις 
προαναφερόμενες προϋποθέσεις. 

II. Για το ειδικό μέτρο της αυταπασχόλησης των απο- 
λυομένων από Επιχειρήσεις της Περιοχής Φιλιατών 
Θεσπρωτίας στις οποίες ο εργοδότης μέσα στον ίδιο 

μήνα έχει προβεί σε καταγγελία της σύμβασης εργα¬ 
σίας περισσοτέρων των δέκα μισθωτών ή έχει διακοπεί 
η λειτουργία επιχείρησης ή εκμετάλλευσης που απα¬ 
σχολούσε κατά τη διακοπή της λειτουργίας της τουλά¬ 
χιστο δέκα μισθωτούς: 

1. Οι μισθωτοί της προαναφερδμενης επιχείρησης 
εντάσσονται στο σχετικό πρόγραμμα, υπό την προϋπό¬ 
θεση ότι μέσα σε ένα μήνα από την δημοσίευση στο 
ΦΕΚ της Κοινής Υπουργικής Απόφασης, θα καταθέ¬ 
σουν στην οικεία Υπηρεσία του ΟΑΕΔ στην αρμοδιό¬ 
τητα της οποίας υπάγεται η επιχείρηση που εργάζο¬ 
νταν δήλωση του Ν. 1599/86, η οποία δεν μπορεί να 
ανακληθεί και στην οποία θα αναφέρουν ότι επιλέγουν 
την «αυταπασχόληση». 

2. Για να υπαχθεί στο πρόγραμμα αυτό ο αυταπασχο- 
λούμενος, υποβάλλει στην Υπηρεσία του ΟΑΕΔ, στην 
αρμοδιότητα της οποίας θα ασκήσει την αυταπασχό¬ 
ληση, τα εξής δικσιολογητικά: 

α) Έγγραφη καταγγελία της σχέσης εργασίας ή βε¬ 
βαίωσης για την αυτοδίκαιη λύση της σύμβασης εργα¬ 
σίας που υποβάλλεται μέσα σε προθεσμία 20 ημερών η 
οποία αρχίζει από την ημερομηνία υποβολής της δήλω¬ 
σης για αυταπασχόληση. 

β) Βεβαίωση της αρμόδιας Οικονομικής Εφορίας για 
την έναρξη επιτηδεύματος ή προκειμένου για άσκηση 
γεωργικού επαγγέλματος βεβαίωση της Δημοτικής ή 
Κοινοτικής Αρχής του τόπου άσκησης του επαγγέλμα¬ 
τος ή βεβαίωση άλλης Δημόσιας Αρχής για την υπο¬ 
βολή των οποίων τάσσεται προθεσμία τριών μηνών που 
υπολογίζεται από την υποβολή της δήλωσης για αυτα¬ 
πασχόληση. 

3. Σε περίπτωση σύστασης Συν/σμού Εταιρείας 
οποιοσδήποτε νομικής μορφής, το ποσό καταβάλλεται σε 
όλους τους μετέχοντες στο Συν/σμσ ή την Εταιρεία, που 
είναι δικαιούχοι της επιδότησης για αυταπασχόληση. 

4. Τα ποσά για αυταπασχόληση δικαιούνται και εκεί¬ 
νοι από τους μισθωτούς που επέλεξαν αυτό το ειδικό 
μέτρο κοινωνικής προστασίας και διατηρούν ήδη επι¬ 
χείρηση οι ίδιοι ή από κοινού με άλλα άτομα. Στην περί¬ 
πτωση αυτή δεν απαιτείται το δικαιολογητικό της παρ. 
2β της παρούσας. 

Για την απόδειξη ύπαρξης και λειτουργίας της επιχεί¬ 
ρησης ο ενδιαφερόμενος θα προσκομίζει σχετικά δι- 
καιολογητικά (π.χ. σύμβαση μισθώσεως χώρου ή βιβλία 
αγορών ή εσόδων - εξόδων ή καταστατικά εταιρείας 
κλπ.). 

5. Οι αυταπασχολούμενοι υποχρεούνται όπως εντός 
δύο (2) μηνών από την ημερομηνία έναρξης της αυτα- 
πασχόλησης (όπως αυτή αποδεικνύεται κατά περί¬ 
πτωση από βεβαίωση έναρξης επιτηδεύματος ή βεβαί¬ 
ωση Δήμου ή Κοινότητας ή άλλης Δημόσιας Αρχής) 
ενημερώσουν την αρμόδια Υπηρεσία του ΟΑΕΔ για την 
έναρξη της αυταπασχόλησης καθώς και για οποιαδή¬ 
ποτε αλλαγή στη διεύθυνση, εκπροσώπηση κλπ. Από 
την σύμφωνα με τα παραπάνω, καθοριζόμενη έναρξη 
της αυταπασχόλησης προσδιορίζεται και το 12μηνο 
διάστημα ελέγχου της υπαγωγής σε αυτό το ειδικό μέ¬ 
τρο κοινωνικής προστασίας. 


Κατά τη διάρκεια του προγράμματος είναι δυνατή η 
αλλαγή του αντικειμένου της δραστηριότητας του αυ- 
ταπασχολούμενου, τηρουμένων των διατυπώσεων των 
παρ. 4 και 5 της παρούσας. 

Η αρμόδια Υπηρεσία του ΟΑΕΔ έχει δικαίωμα να 
προβαίνει σε έλεγχο της άσκησης της αυταπασχόλη¬ 
σης καθ’ όλο το 12μηνο από την έναρξη της αυταπα¬ 
σχόλησης προκειμένου να διαπιστώσει την τήρηση των 
όρων της παρούσας. 

6. Σε περίπτωση ασθένειας του απολυομένου, διαπι- 
στουμένης από τον αρμόδιο Ασφαλιστικό Οργανισμό, η 
προθεσμία υποβολής της Δήλωσης του Ν. 1599/86 για 
την επιλογή της αυταπασχόλησης και η έναρξη του δω¬ 
δεκαμήνου υπαγωγής στο ειδικό μέτρο της αυταπα¬ 
σχόλησης αρχίζουν από την ημερομηνία λήξης της 
ασθένειας. 

7. Όσοι επέλεξαν την αυταπασχόληση και έχουν ήδη 
επιδοτηθεί για το ειδικό αυτό μέτρο κοινωνικής προ¬ 
στασίας δεν μπορούν να ενταχθούν στη συνέχεια και 
στο «πρόγραμμα των νέων ελευθέρων επαγγελματιών» 
που εφαρμόζεται από τον ΟΑΕΔ (Π.Δ. 245 ΦΕΚ 117/ 
Α/29.7.86. Επέκταση της ισχύος του άρθρου 29 του Ν. 
1262/82). 

8. Εφόσον κατά τη διάρκεια του 12μήνου (διάστημα 
υπαγωγής στην αυταπασχόληση) ο αυταπασχολού μέ¬ 
νος αναλάβει εξαρτημένη εργασία ή συνταξιοδοτηθεί 
επέρχεται διακοπή του ειδικού μέτρου από την ημερο¬ 
μηνία ανάληψης της εργασίας ή της συνταξιοδότησης 
αντίστοιχα και υποχρεούται να επιστρέφει την αναλο¬ 
γία του εισπραχθέντος ποσού. 

9. Σε περίπτωση σοβαρής, μη ιατής ασθένειας, δια- 
πιστουμένης από βεβαίωση του αρμόδιου Ασφαλιστι¬ 
κού Οργανισμού και εφόσον λόγω αυτής η αυταπασχό¬ 
ληση διακοπεί, δεν αναζητείται η αναλογία του εισπρα- 
χθέντος εφάπαξ ποσού. 

10. Εφόσον κατά τη διάρκεια του 12μήνουοαυταπα- 
σχολούμενος στρατευθεί, δεν αναζητείται το τυχόν ει- 
σπραχθέν ποσόν, υπό την προϋπόθεση ότι έχει εργα- 
σθεί τουλάχιστον έξι (6) μήνες στην επιχείρηση που τον 
απέλυσε και έχει υπαχθεί στο ειδικό μέτρο της αυταπα¬ 
σχόλησης για ίσο χρονικό διάστημα. 

11. Για τον υπολογισμό του ποσού της αυταπασχό¬ 
λησης, ως πραγματικές αποδοχές θεωρούνται πάσες οι 
καταβληθείσες στο κρίσιμο χρονικό διάστημα αποδο¬ 
χές, εκτός των επιδομάτων εορτών και κανονικής 
άδειας και μέχρι το ποσό των διακοσίων χιλιάδων δραχ¬ 
μών (200.000 δρχ.) ανά μήνα. 

Στις περιπτώσεις, που οι απολυόμενοι ελάμβαναν 
ήδη τακτική επιδότηση ανεργίας, η Υπηρεσία θα προ- 
βεί σε αναστολή της επιδότησης. 

12. Για τον υπολογισμό του ποσού της αυταπασχό¬ 
λησης, λαμβάνονται υπόψη για ειδικές περιπτώσεις: 

α. Χρονικό διάστημα μικρότερο των 12 μηνών στην 
περίπτωση όπου κατά το κρίσιμο διάστημα ο μισθωτός 
απούσιαζε από την εργασία του λόγω ασθένειας, απερ¬ 
γίας, άδειας άνευ αποδοχών και άλλους λόγους που 
δεν οφείλονται σε υπαιτιότητά του. 

β. Οι αποδοχές άλλου μισθωτού της αυτής επιχείρη- 

σης, απασχοληθέντος κατά την ίδια περίοδο με την 
αυτή ειδικότητα και τα ίδια οικογενειακά βάρη, στην 
περίπτωση που η σχέση εργασίας με τον καταγγέλοντα 
τη σύμβαση εργοδότη διήρκεσε λιγότερο του διμή- 
νου. 

13. Το ποσό της αυταπασχόλησης καταβάλλεται σε 
τρεις ισόποσες δόσεις εντός έτους από τη σχετική επι¬ 
λογή του προγράμματος. 

14. Σε περίπτωση απορριπτικής απόφασης του ζν 
ντού της αρμόδιας Υπηρεσίας του ΟΑΕΔ να εντάξει τον 
ενδιαφερόμενο στο ειδικό αυτό μέτρο κοινωνικής προ¬ 
στασίας ο τελευταίος έχει το δικαίωμα να υποβάλλει 
ένσταση ενώπιον του Δ.Σ. του ΟΑΕΔ, εντός προθε¬ 
σμίας 15 ημερών από την ημερομηνία κοινοποίησης 

της απορριπτικής απόφασης. 

III. Για το ειδικό μέτρο της επανακατάρτισης των 
απολυομένων από Επιχειρήσεις της Περιοχής Φιλιατών 
Θεσπρωτίας στις οποίες ο εργοδότης μέσα στον ίδιο 
μήνα έχει προβεί σε καταγγελία της σύμβασης εργα¬ 
σίας περισσοτέρων των δέκα μισθωτών ή έχει διακοπεί 
η λειτουργία επιχείρησης ή εκμετάλλευσης που απα¬ 
σχολούσε κατά τη διακοπή της λειτουργίας της τουλά¬ 
χιστο δέκα μισθωτούς: 

1. Οι μισθωτοί της προαναφερόμενης επιχείρησης 
εντάσσονται στο σχετικό πρόγραμμα υπό την προϋπό¬ 
θεση ότι μέσα σε ένα μήνα από την δημοσίευση στο 
ΦΕΚ της Κοινής Υπουργικής Απόφασης, θα καταθέ¬ 
σουν στην οικεία Υπηρεσία του ΟΑΕΔ, στην αρμοδιό¬ 
τητα της οποίας υπάγεται η επιχείρηση που εργάζο¬ 
νταν, δήλωση του Ν. 1599/86 η οποία δεν μπορεί να 
ανακληθεί κοι στην οποία θα αναφέρουν ότι επιλέγουν 
την «επαγγελματική επανακατάρτιση». 

2. Για να υπαχθεί στο πρόγραμμα αυτό ο ασφαλισμέ¬ 
νος υποβάλλει στην Υπηρεσία του ΟΑΕΔ, στην αρμο¬ 
διότητα της οποίας υπάγεται η επιχείρηση που απα¬ 
σχολούνταν, έγγραφη καταγγελία της σχέσης εργα¬ 
σίας ή βεβαίωση για την αυτοδίκαιη λύση της σύμβασης 
εργασίας μέσα σε προθεσμία είκοσι (20) ημερών, που 
αρχίζει από την ημερομηνία υποβολής της δήλωσης για 
επανακατάρτιση. 

3. Στο ειδικό μέτρο της επαγγελματικής επανακα- 
τάρτισης δεν μπορούν να ενταχθούν οι απολυόμενοι 
που κατά την υποβολή της δήλωσης της παρ. 1 της πα¬ 
ρούσας έχουν ήδη υποβάλλει αίτηση για συνταξιοδό- 
τηση στον οικείο Οργανισμό κύριας ασφάλισης. 

Στην περίπτωση που υποβληθεί αίτηση συνταξιοδό- 
τησης ή αναληφθεί εξαρτημένη εργασία ή ασκηθεί αυ¬ 
τοτελές επάγγελμα κατά τη διάρκεια της επανακατάρ- 
τισης, επέρχεται διακοπή του προγράμματος. 

4. Κατά τη διάρκεια της επανακατάρτισης οι ασφαλι¬ 
σμένοι υποχρεούνται να τηρούν και να εφαρμόζουν τα 
όσα προβλέπονται στο άρθρο 11 του Κανονισμού Λει¬ 
τουργίας των ΤΕΚ και ιδίως να προσέρχονται τακτικώς, 
ανελλιπώς και εγκαίρως στα μαθήματα. 

Σε περίπτωση παράβασης της πιο πάνω υποχρέωσης 
εφαρμόζονται αναλογικά οι διατάξεις των άρθρων 7 & 
12 του παραπάνω Κανονισμού. 

5. Το προβλεπόμενο από την παρ. Ια του άρθρου 7 


του Ν. 2372/28.2.96 επίδομα καταβάλλεται στους δι¬ 
καιούχους στο τέλος κάθε εκπαιδευτικού μήνα. Από το 
επίδομα περικόπτονται ποσά που αντιστοιχούν οτις 
ημέρες και ώρες της αδικαιολόγητης απουσίας. 

6. Ο έλεγχος της επανακατάρτισης ασκείται από τον 

7. Σε περίπτωση ασθένειας των επανακαταρτιζομέ- 
νων, διαπιστούμενη από τον οικείο Ασφαλιστικό Οργα¬ 
νισμό, καταβάλλεται για όσο χρόνο διορκεί η ασθένεια: 

α) Η διαφορά μεταξύ του επιδόματος ασθένειας και 
του επιδόματος της παρ. 11Υ του άρθρου 1 του Ν. 
2302/95. 

β) Ολόκληρο το ποσόν του επιδόματος επανακαταρ- 
τισης στην περίπτωση που ο Ασφαλιστικός Οργανισμός 
δεν υποχρεούιαι στην καταβολή επιδόματος ασθέ¬ 
νειας. 

8 Για τον υπολογισμό του επιδόματος επανακαταρ- 
τισης ως πραγματικές αποδοχές θεωρούνται πάσες οι 
καταβληθείσες αποδοχές, εκτός των επιδομάτων εορ¬ 
τών και κανονικής άδειας και μέχρι το ποσό των διακο- 
σίων χιλιάδων δραχμών (200.000 δρχ.) σνά μήνα. 

Στις περιπτώσεις, που οι απολυόμενοι ελάμβαναν 
ήδη τακτική επιδότηση ανεργίας, η Υπηρεσία θα προ¬ 
βεί σε αναστολή της επιδότησης. 

9. Για τον υπολογισμό του επιδόματος της παρ. 11γ 
του άρθρου 1 του Ν. 2302/95 λαμβάνονται υπόψη για 
ειδικές περιπτώσεις: 

α) χρονικό διάστημα μικρότερο των 12 μηνών, στην 
περίπτωση όπου κατά το κρίσιμο διάστημα ο μισθωτός 
απούσιαζε απάτην εργασία του λόγω ασθένειας, απερ¬ 
γίας, αδείας άνευ αποδοχών και άλλους λόγους που 
δεν οφείλονται σε υπαιτιότητά του. 

β) οι αποδοχές άλλου μισθωτού της αυτής επιχείρη¬ 
σης, απασχοληθέντος κατά την ίδια περίοδο με την 
αυτή ειδικότητα και τα ίδια οικογενειακά βάρη, στην 
περίπτωση που η σχέση εργασίας με τον καταγγέλοντα 
την σύμβαση εργοδότη διήρκεσε λιγότερο του διμήνου. 

IV. Τα ποσά που απαιτούνται για την υλοποίηση των 
ρυθμίσεων των ειδικών μέτρων κοινωνικής προστασίας 
των απολυομένων από Επιχειρήσεις της Περιοχής Φι- 
λιατών Θεσπρωτίας στις οποίες ο εργοδότης μέσα 
στον ίδιο μήνα έχει προβεί σε καταγγελία της σύμβα¬ 
σης εργασίας περισσοτέρων των δέκα μισθωτών ή έχει 
διακοπεί η λειτουργία επιχείρησης ή εκμετάλλευσης 
που απασχολούσε κατά τη διακοπή της λειτουργίας της 
τουλάχιστο δέκα μισθωτούς. 

Πιθανή δαπάνη ανά μέτρο: 
α) ειδική επιδότηση ανεργίας 
εγγεγραμμένοι 35. 

Μ.Ο. μηνιαίων αποδοχών 130 000. 

Ανώτερο χρονικό διάστημα επιδότησης = 36 μήνες 
130.000x 35x36 = 163.800.000 
Ασφάλιση στους Ασφαλιστικούς Οργανισμούς Ποσοστό 

40% 

Δαπάνη = 65 520.000 
Σύνολο Επιδότησης = 229 320.000 
β) αυταπασχόληση 
εγγεγραμμένοι 100 
Μ.Ο. μηνιαίων αποδοχών 200.000. 



3098 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


200.000 χ 12 χ 100 = 240.000.000 
γ) επανακατάρτιοη 
εγγεγραμμένοι 50 
Μ.Ο. μηνιαίων αποδοχών 200.000. 

Διάρκεια 4 μήνες 
50 χ 4 χ 200.000 = 40.000.000 
40.000.000 χ 50% (Μ.Ο. εισφορών) = 

20 . 000.000 

Δαπάνες εκπαίδευσης 55.000.000 
Σύνολο επανακατάρτισης = 115.000.000. 

Σύνολο κόστους κατ’ εκτίμηση και των 
τριών μέτρων = 584.320.000. 


Η δαπάνη θα καλυφθεί από τον προϋπολογισμό του 
Ο.Α.Ε.Δ. 

Σημειώνεται ότι οι άνεργοι - απολυόμενοι στην πε¬ 
ριοχή Φιλιατών Θεσπρωτίας δικαιούνται να επιλέξουν 
διαζευτικά ένα από τα προαναφερόμενα ειδικά μέτρα 
προστασίας. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 29 Απριλίου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΕΥΑΓ. ΓΙΑΗΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



